Publicació de la Memòria R+D+I 2010.
S'ha publicat al web del Departament, la memòria d'activitats R+D+I que es van dur a terme l'any 2010.
Heu accedit al novè Butlletí electrònic d'Innovació i Recerca.
Hi trobareu el recull de l'activitat rellevant pròpia així com una selecció d'iniciatives dutes a terme més enllà del Departament.
En aquesta secció hem prioritzat notícies dels àmbits del transport i de l'edificació sostenible.
Us recordem que totes les notícies dels butlletins anteriors així com els projectes RDI del Departament es poden consultar en el web seguint la classificació del pla d'eixos estratègics RDI.
Per elaborar el Pla de treball del 2013, a part de les tasques o funcions que des de Geocom ja es tenen presents, es volia analitzar quins reptes encara no s'hi havien considerat.
Així doncs, es va proposar fer unes sessions de pluja d'idees, obertes a tothom del Departament que hi volgués participar.
La primera tenia com a objectiu obtenir una gran quantitat d'idees i necessitats relacionades amb la IG.
La segona, mitjançant tres mètodes de treball en equip diferents, estructurar les idees de la primera sessió.
El dia 17 d'octubre de 2012 es va publicar al DOGC la creació de l'Institut Flumen, que és un institut universitari de recerca de titularitat mixta entre el Centre Internacional de Mètodes Numèrics en Enginyeria (CIMNE) i la Universitat Politècnica de Catalunya (UPC).
L'Institut Flumen té com a objectiu desenvolupar activitats de recerca, assessorament, formació i transferència de tecnologia en els camps de la Dinàmica fluvial i l'Enginyeria hidrològica.
Flumen es va crear, fa més de quinze anys, com a grup de recerca interdisciplinari, format per persones amb titulació amb enginyeria de l'UPC i biologia de les universitats de Barcelona i Lleida.
L'anterior pàgina web tenia molta informació acumulada al llarg del temps a la seva pàgina principal, la informació estava desendreçada i era excessiva a primer cop d'ull.
L'objectiu era endreçar-la, completar-la, estructurar-la i mostrar una imatge d'entrada clara que manifestés poques coses en primera instància i que emfastitzés els esdeveniments més importants.
Un dels objectius era permetre que aquests contingut sigui dinàmic i s'actualitzi freqüentment.
I permetre a la vegada poder trobar a la web tota l'estructura de CIMNE i totes les activitats que s'estan duent a terme en un moment determinat.
Les xarxes d'altes prestacions, com la nova xarxa exprés.cat, ja és present en altres països i ciutats com Paris, Nantes o Istambul.
La novetat, en el cas de Catalunya, és la incorporació d'aquests conceptes pel que fa a la xarxa de transport interurbà.
Exprés.cat s'ha creat per intentar donar resposta al gran increment de la demanda de serveis de transport interurbà per autobús -atès que des del 2001 ha crescut un 57%- i inclou les línies d'autobusos interurbans amb més demanda a Catalunya; constarà de quaranta línies que representen el 40% de la demanda, amb ocupacions mitjanes de 30 viatgers/expedició.
Dins el marc del projecte SISPYR (finançat pel programa POCTEFA 2007-2013), el Sistema d'Informació Sísmica del Pirineu i l'Institut Geològic de Catalunya (IGC), en col·laboració amb el Bureau de Recherches Géologiques et Minières (BRGM) i altres organismes, han desenvolupat un sistema de generació i publicació de mapes del moviment sísmic del sòl de manera automàtica, pocs minuts després de produir-se un terratrèmol en alguna zona del Pirineu, des del golf de Biscaia fins al golf de Lleó i d'ambdós costats de la frontera hispanofrancesa.
L'Institut Cartogràfic de Catalunya (ICC) disposa d'una base de dades geoespacial que conté, de manera contínua, la informació dels carrers i adreces de Catalunya.
La base permet normalitzar i geocodificar adreces, és a dir, estandarditzar-les i obtenir, gràcies a aquestes dades, posicions geogràfiques.
Aquesta base està en constant manteniment i millora des dels seus inicis.
De la mateixa manera, s'ha anat ampliant l'oferta d'aplicacions i serveis, els quals s'han anat posant a l'abast dels diferents organismes de l'Administració pública, així com de la ciutadania.
El Centre de Suport IDEC de l'ICC va crear fa uns anys la Plataforma de recursos de geoinformació (PRG) que està pensada perquè sigui un mitjà de cooperació entre administracions i un punt de trobada on tothom pugui contribuir aportant i extraient dades.
És en aquest context que l'ICC enceta una nova forma de col·laboració i cooperació amb els ens locals per a l'actualització de la Base de carrers de Catalunya, a través d'Internet, consistent en la identificació i informació de canvis per part dels ens locals, que són els organismes que els generen.
La nova eina "Gestor de canvis d'adreces" inscrita en la PRG, permet expressar, representar i comunicar els canvis en els carrers i adreces, d'una manera intuïtiva i fàcil.
Arran de l'acord de col·laboració entre la UPC i l'IGC, al juny de 2012 es va instal·lar un sismòmetre marí connectat a l'observatori OBSEA.
Les dades generades pel sismòmetre són rebudes de manera permanent per l'IGC via Internet, complementant així la seva xarxa terrestre de sensors.
Fem seguiment de la notícia que vàrem publicar al Butlletí sobre aquest projecte, en aquella ocasió, amb motiu la menció especial que va rebre del Jurat del Premi Europeu del Paisatge 2011 del Consell d'Europa.
El passat 12 de febrer es va crear l'Associació Europea d'Innovació (EIP), amb l'objectiu d'examinar com la Unió Europea (UE) pot innovar per millora l'eficiència de recursos i la recuperació de materials per reutilitzar-los, en lloc de confiar en materials generats de nou.
L'EIP tindrà com a objectiu, entre altres activitats, portar a terme com a mínim 10 accions pilot innovadores –com ara plans pilot per explorar, explotar, processar, recopilar i reciclar- i trobar substitutius per almenys tres aplicacions de matèries primeres crítiques.
L'Observatori del Paisatge ha creat un nou web en forma de dossier digital dedicat als paisatges industrials.
El dossier se centra en els paisatges sorgits a partir de la revolució industrial, formats tant per les àrees fabrils en si com per les noves vies de comunicació, les colònies d'habitatges o les infraestructures relacionades.
Les cobertes del sòl són el resultat de la interacció entre les cobertes que hi pot haver d'una manera natural i les activitats humanes, que en general tenen una alta capacitat de transformació sobre les cobertes naturals.
D'aquesta manera es construeixen urbanitzacions, polígons industrials o xarxa viària en terrenys on fins aleshores hi havia boscos o conreus.
Recentment, el Centre de Recerca Ecològica i Aplicacions Forestals (CREAF) ha finalitzat l'elaboració de la quarta edició del Mapa de cobertes del sòl de Catalunya (MCSC-4) que unit a les edicions anteriors de l'MCSC, posa a l'abast de tothom una sèrie de mapes que permeten monitoritzar els canvis de cobertes en les últimes dues dècades.
Aquesta nova edició s'ha fet per fotointerpretació i digitalització amb el SIG-MiraMon a partir de més de 4200 ortoimatges color natural i infraroig color amb data 2009 i píxel de 25 cm de l'Institut Cartogràfic de Catalunya.
L'any 2007 l'Institut Cartogràfic de Catalunya (ICC) va inaugurar la Cartoteca digital.
L'any 2012 ja hi ha més de 36.000 imatges en alta resolució de mapes i fotografies antigues, documents molt valuosos per la seva informació històrica i geogràfica que es poden visualitzar i descarregar gratuïtament.
La Cartoteca de Catalunya, seguint l'exemple de les cartoteques de la Biblioteca Nacional d'Escòcia i de la Biblioteca Britànica, va posar en marxa l'any passat un projecte pilot de georeferenciació de mil mapes de la seva Cartoteca digital mitjançant el programa Georeferencer.
El passat 15 de març, en el marc de les Jornades del Tren d'Alta Velocitat a Europa i Connexió amb les Ciutats Mitjanes, va tenir lloc, a la seu central del Departament de Territori i Sostenibilitat, la jornada que recull les experiències de les ciutats mitjanes de Catalunya en relació amb el tren a alta velocitat.
A la conferència que va fer el director general de Carreteres, Xavier Flores, va exposar la situació del servei d'alta velocitat a Catalunya, com ha evolucionat el volum de passatgers al llargs del temps, les dades inicials del nou tram Barcelona-Girona-Figueres, així com els diferents tipus d'encaix territorial de les estacions d'alta velocitat a Catalunya.
L'Institut Català de Recerca de l'Aigua (ICRA) disposa en les seves instal·lacions del que s'anomena PLANTEA (Plataforma de recerca en ciència i tecnologies de l'aigua).
Aquesta instal·lació està cofinançada en un 50% pel Ministeri d'Economia i Competitivitat (MINECO) i pel Fons Europeu de Desenvolupament Regional (FEDER) en el marc del Programa operatiu FEDER de Catalunya 2007-2013.
La Plataforma de recerca en Ciència i tecnologies de l'aigua (PLANTEA) és un espai on es poden dur a terme projectes de recerca i desenvolupament industrial amb plantes pilot de diferents mides (fins a escala semiindustrial).
El desembre passat els responsables dels projectes RELS (ENPI CBC MED) i MARIE (ETC MED) varen ser entrevistats per la senyora Mercedes Acitores de l'Oficina d'Enllaç de MED-ENPI CBC MED.
MARIE és un projecte estratègic, que analitza el sector de l'edificació mediterràni.
ELIH MED i RELS se centren en l'habitatge social i en els habitatges amb baix nivell d'ingressos.
L'intercanvi de coneixements entre els programes pot contribuir a proposar solucions per a l'eficiència energètica, adaptada al clima mediterrani.
El proppassat 1 de març va tenir lloc, a la seu de l'Institut Valencià de l'Edificació, la reunió sobre capitalització dels tres projectes del Programa Med estratègics sobre eficiència energètica en edificis: ELIH MED, MARIE i PROFORBIOMED.
L'objectiu de la reunió va ser constituir el nucli central del Grup de treball 5E a escala nacional amb els socis espanyols dels tres projectes MED estratègics, amb la intenció de compartir accions pilot i esdevenir un suport al desenvolupament del Document estratègic conjunt (Policy Paper).
Els dies 19 i 20 de març d'enguany va tenir lloc a Sardenya el tercer seminari de formació interna per als socis del projecte transfronterer RELS adreçat als tècnics involucrats en els set projectes pilot de renovació energètica d'edificis que preveu el dit projecte: un d'Itàlia, quatre de Tunísia i dos de Catalunya.
Jornada Presentació Protocol Restauració Activitats Extractives RESTOCAT (20/12/2012)
Fira del coneixement 2013: Exploratori dels Recursos de la natura (11/04/2013)